( 3 7 ) 



XXX virum acie , iisque longe fusis fugatisque, victores ad planitiem 

 usque terga hostium presserunt (1). Cecidere illic de XXX virum nu- 

 mero, prseter Critiam, Hippomachus; ex X viris, qui pari crudelitate 

 Piraeo praefuerant, Charmides, Glauconis filius; reliquorum circiter sep- 

 tuaginta (2). » Usus est Thrasybulus non minus prudentia, quam forti- 

 tudine. Nam cedentes violari vetuit. Cives enim civihus parcere sequum 

 censebat. Neque quisquam est "vulneratus, nisi qui prior impugnare vo- 

 luit. Nemiuem jacentem veste spoliavit: nil attigit, nisi arma, quorum 

 indigebat, et quae ad victum pertinebant" (3). Quo facto, per inducias 

 caesi redditi, atque hae occasione frequentes congressi sunt inter se , 

 mutuique sermones contracti. Et Cleocritus , in mysteriis Eleusiniis 

 prseco, vir insigniter vocalis , quum sibi silentium fecisset, victos , ex 

 quibus quippe major pars Atheniensium erat , sic fere alloquutus est : 

 » Cur exsules victores fugiant potius, quam ut vindices communis liber- 

 » tatis adiuvent? Civium illam meminerint aciem, non hostium esse , 

 » neque hos ideo arma cepisse, ut aliqua victis adimant, sed ut ademta 

 »restituant: triginta se dominis, qui quaestus sui gratia plures pene 

 » Atheniensium octimestri tempore occidissent, quam oinnes Peloponensii 

 » decem annis bellum gerentes, infensos esse, non civitati." Admonens 

 deinde cognationis, legum, sacrorum communium, vetusti per tot bella 

 commihtii, » scirent denique", inquit, »eos, qui jam cecidissent, non a 

 » victis solum, sed et a victoribus defleri" (4). Quibus auditis, reliqui 

 tyranni socios suos in urbem abduxerunt, cum propter acceptam cladem, 

 tum quod istas reprehensiones debebant subire (5) , multique praeterea ad 

 exsules transierunt. Interim Thrasybulus Piraeo potitus est: quo facto, 

 continuo ingens ex urbe multitudo hominum , quos jam pridem pertaesum 

 fuerat tyrannidis , in Piraeum confltiit, omnesque per urbes dispersi exsules, 

 auditis Thrasybuli successibus , in Piraeum illi se adjungere pararunt , 

 ita ut deinceps exstdum copiae numero longe essent superiores (6). 



(i) Diod. c. 33, Xenopk. 1. 1. § 19. (2) Xenoph. 1. 1. Justinns, V, 9, 



(3) Nepos, in Thrasyb. c. 2; Xenoph. 1. 1. 



(4) Xenoph. § 20, seq. Justinus, 1. I. c. 10. 



(5) Xenoph. § 22. Diod. c. 33. 



(6) Diod. L L Lysias, adc. Philonem, p. 448, se$. 



